钦定古今图书集成/明伦汇编/氏族典/第349卷 > 《廖用贤尚友录》 > 丘隽
## 钦定古今图书集成/明伦汇编/氏族典/第349卷 > 《廖用贤尚友录》 > 丘隽

按《宁化县志》：“隽字慎夫，泉下里人。崇祯辛未科武进
士。壬申选宁波府昌国卫钦依把总。未至任，奉旨回
京，并甲戌以来在京候选者，再同考试。既御试，隽复
中第六名，选授泉州府新旧营守备。丙戌秋，田仰溃
卒将奔赣，取道温泉，乡人以为山寇，集众御之。及田
兵至而乡人自溃，隽遂遇害。”